Maar vandag wil ek uit my hart dankie sê aan Hoërskool Parys, elke onderwyser, leerder, asook die skoolhoof, mnr van Zyl.
Dankie vir die onverdiende guns en goedheid wat jul elke oomblik van elke dag bewys.
Ons dogter, Genevieve, is in 2017 ingeskryf as 'n Gr 8 leerder hier, en soos baie mense reeds weet, is sy blind. Van dag 1 af is Genevieve met ope arms verwelkom en deel gemaak van die familie van Hoërskool Parys.
Sy neem deel aan als, van die Liefde Is toneelstuk, atletiek, redenaars, kunswedstryd ….als waaraan jy kan dink. Selfs in LO word sy die kans gegun om deel van die oefening en speletjies te wees.
Daar word gesê as jy die somtotaal van jou lewe bymekaartel, sal jy agter kom dat als altyd vir die beste uitwerk.
Julle is voorwaar die skool met 'n hart duisend. Dankie Hoërskool Parys. Dis 'n klein woordjie maar die betekenis daarvan enorm!